stanford-oval/wikipedia huggingface dataset:
לילה קשוח
הערות שוליים

↑  2017 FEATURE FILM STUDY. FilmLA Inc. February 2018, p. 22. Retrieved April 11, 2020
1 2  Rough Night. Box Office Mojo. Retrieved April 11, 2020
↑  Guerrasio, Jason. 'Rough Night' is the woke R-rated female comedy we need right now. Business Insider, June 14, 2017
↑  Keeler, Janet K. Where to See Alligators in Florida. Visit Florida. Retrieved April 9, 2020
↑  בתחילת הסרט, אליס מספרת לג'ס שהיא הביאה איתה למיאמי פסטה בצורת פין, אך אכלה חלק בדרך.
1 2  Rough Night (2017) Trivia. IMDb. retrieved April 11, 2020
↑  kyriacou, Kate. Inquest into deaths of Brisbane chef Marcus Volke, partner Mayang Prasetyo continues. The Courier Mail, May 16, 2017
↑  Stephens, Kim. Cut up and cooked: Inside Qld chef's house of horror. The Morning Bulletin, May 15, 2017
↑  Myers, Kimber. ‘Rough Night’ Is A Comedy Cocktail That Goes Down Easy. The Playlist, June 14, 2017
↑  Peoples, Lindsay. Marissa Alexander Fired a Warning Shot at Her Abusive Husband and Was Sentenced to 20 Years. Now She’s Free.. The Cut, March 29, 2017
↑  Fleming, Mike Jr. Sony Wins R-Rated Spec Comedy Auction With ‘Broad City’ & ’21 Jump Street’ Spinoff Scribes Aniello & Downs. Deadline, June 22, 2015
1 2 3  Keegan, Rebecca. The Audacity of Rough Night, the First R-rated Studio Comedy Directed by a Woman in Nearly 20 Years. Vanity Fair, June 17, 2017
1 2  Sneider, Jeff. Scarlett Johansson to Star in Sony’s Raunchy Comedy ‘Move That Body’ (Exclusive). The Wrap, December 15, 2015
↑  Stefansky, Emma. First Look at Scarlett Johanson, Kate McKinnon, Zoe Kravitz in 'Rough Night'. Screen Crush, March 7, 2017
↑  kroll, Justin. Zoe Kravitz in Talks to Star With Scarlett Johansson in ‘Rock That Body’ (EXCLUSIVE). Variety, April 28, 2016
↑  Kit, Borys. Kate McKinnon, Jillian Bell and Ilana Glazer Join Scarlett Johansson's R-Rated Comedy. The Hollywood Reporter, May 2, 2016
↑  Rough Night (2017) Filming & production. IMDb. Retrieved April 11, 2020
↑  'Rough Night' Filming Location. Virtual Globetrorring. Retrieved April 11, 2020
↑  Beagan, Ginny. Vero Beach grandmother makes acting debut in 'Rough Night'. PCPalm, June 15, 2017
↑  ‘Rough Night’, starring Scarlett Johansson, filming reshoots in NYC this week. On Location Vacations, April 17, 2017
↑  Morgan, Julia. Scarlett Johansson in New York City this week for filming ‘Rough Night’. blasing News, April 20, 2017
↑  NY: "Rough Night" New York Premiere - After Party. Getty Images. Retrieved April 11, 2020
↑  D'Alessandro, Anthony. Scarlett Johansson Comedy ‘Rock That Body’ Moves Up A Week. Deadline, December 1, 2016
↑  ROUGH NIGHT. Rotten Tomatoes. Retrieved April 11, 2020
↑  Rough Night 2017. Metacritic. Retrieved April 11, 2020
↑  D'Alessandro, Anthony. ‘Cars 3’ $53M+ Is 3rd Best For Pixar Series; ‘Wonder Woman’ Wows With $40M+; ‘All Eyez On Me’ Solid – Sunday AM Postmortem. Deadline, June 18, 2017
| --- | --- |
בקרת זהויות :  BNE: XX5722464  VIAF: 5152079138307112280   WorldCat (עם VIAF): 5152079138307112280
מלינה פרז

| --- | --- |

מלינה, אוגוסט 2012
 לידה:  9 במרץ 1979 (בת 45) היי דסרט, קליפורניה, ארצות הברית
 שם במה:  קיירה מלינה מלינה פרז
 משקל:  55 ק"ג
 גובה:  1.63 מטר
 מקום מגורים:  לוס אנג'לס, קליפורניה, ארצות הברית
 לאום:  אמריקאי
 קריירה מקצוענית:  2001–2022 (כ־21 שנים) 
 מאמנים:  ג'סי הרננדז בית הספר הארד נוקס דייב פינלי
מלינה נאווה פרז (באנגלית: Melina Nava Perez; נולדה ב-9 במרץ 1979) היא מתאבקת ודוגמנית אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה מלינה.
בשנת 2000, פרז החלה בתהליך להפוך למתאבקת מקצועית, כשנרשמה לבית הספר הארד נוקס, כששנה לאחר מכן היא ערכה את הבכורה שלה בזירה. בשלהי שנת 2002, פרז לקחה חלק באודישן לעונה השלישית של תוכנית המציאות, Tough Enough, אך היא הודחה עוד בשלב הראשון. במרץ 2004, פרז חתמה על חוזה ב-WWE ונשלחה למתחם הפיתוח באותה התקופה, Ohio Valley Wrestling‏ (OVW), שם היא תיפקדה כמנג'רית של ג'וני נייטרו וג'ואי מרקורי אשר נודעו בשם MNM. במהלך התקופה שלהם ביחד, השניים זכו שלוש פעמים באליפות הזוגות של ה-WWE, בנוסף לשתי זכיות של נייטרו באליפות הבין יבשתית. פרז החזיקה באליפות הנשים של ה-WWE שלוש פעמים ופעמיים באליפות הדיוות.
ביוגרפיה

מלינה פרז נולד ב-9 במרץ 1979 בקליפורניה. פרז היא אמריקאית מקסיקנית והיא דוברת אנגלית וספרדית ברמת שפת אם.
קריירת דוגמנות

פרז החלה את הקריירה שלה בדוגמנות במסגרת תחרויות יופי, כשזכתה בתחרות הוואין טרופיק של אנהיים. גופה של מלינה נצבע על ידי האמן מארק גרינוולט במהלך צילומי דוגמנות בשנת 2007, שבמסגרתם היא הצטלמה ביחד עם אליפות הנשים של ה-WWE, שבה החזיקה באותה התקופה.
אליפויות והישגים

הישגים בארגון ההיאבקות Battle Championship Wrestling - BCW
אליפות הנשים של BCW (פעם אחת)
הישגים בארגון ההיאבקות Empire Wrestling Federation - EWF
היכל התהילה של EWF‏ (2016)
הישגים בארגון ההיאבקות Face 2 Face Wrestling - F2F
אליפות הנשים של F2F (פעם אחת)
הישגים בארגון ההיאבקות Maryland Championship Wrestling - MCW
אליפות הנשים של MCW (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-3 מתוך 50 המתאבקות הטובות ביותר לשנת 2009
הישגים בארגון ההיאבקות Southside Wrestling Entertainment - SWE
אליפות מלכת סאות'סייד של SWE (פעם אחת)
מלכת הזירה (2016)
הישגים בארגון ההיאבקות World Wrestling Entertainment - WWE
אליפות הנשים של ה-WWE‏ (3 פעמים)
אליפות הדיוות (פעמיים)
הישגים בארגון ההיאבקות Warriors of Wrestling - WOW
אליפות הנשים של WOW (פעם אחת)
מלינה היא שלוש פעמים אלופת הנשים של ה-WWE
מנואל גארסיה

| --- | --- |

 לידה:  21 בינואר 1775 סביליה, ספרד 
 פטירה:  10 ביוני 1832 (בגיל 57) פריז, צרפת 
 שם לידה:  Manuel del Pópulo Vicente García 
 מקום קבורה:  פר לשז 
 מוקד פעילות:  ספרד 
 סוגה:  אופרה 
 סוג קול:  טנור 
 שפה מועדפת:  ספרדית 
 בן או בת זוג:  Joaquina Sitchez 
 צאצאים:  מריה מאליברן, מנואל גארסיה השני, פולין גארסיה-ויארדו, ג'וזפה רואיז-גרסיה 
 
מנואל גארסיה (בספרדית: Manuel del Pópulo Vicente Rodriguez García; ‏22 בינואר 1775 – 2 ביוני 1832), היה זמר טנור ומלחין ספרדי.
ביוגרפיה

גארסיה נולד בסביליה והופיע לראשונה על הבימה בגיל 17, בקדיס. בשנת 1808, כאשר הופיע באופרה "גריזלדה" בפריז, כבר נודע כמלחין אופרות קלות. הוא חי בנאפולי והופיע באופרות של רוסיני עד 1816, כשביקר בפריז ובלונדון. בין 1819 ל-1832 חי בפריז ושר בספר מסביליה, אותלו, דון ג'ובאני ועוד מחביבות הקהל. כמו כן חיבר אופרות; מכלול יצירתו הקיף בסופו של דבר כ-100 אופרות בסך הכל. בעיקר נודע, מכל מקום, כמורה לשירה, שלימד הן בפריז והן בלונדון.
בנו, מנואל פטריסיו רודריגז גארסיה (1805–1906) מפורסם לא פחות. הוא היה פרופסור בקונסרבטואר בין 1830 ל-1848 ובאקדמיה המלכותית למוזיקה בלונדון, מ-1848 עד 1895. הוא ייזכר כמורה לפיתוח קול של "הזמיר השוודי", ג'ני לינד, וכממציא הלרינגוסקופ.
בנותיו, מריה מאליברן ופולין גארסיה-ויארדו היו שתיהן זמרות אופרה.
מנואל בלום

| --- | --- |

 לידה:  26 באפריל 1938 (בן 86) קראקס, ונצואלה 
 ענף מדעי:  מדעי המחשב
 מקום מגורים:  ארצות הברית
 מקום לימודים:  המכון הטכנולוגי של מסצ'וסטס 
 מנחה לדוקטורט:  מרווין מינסקי 
 מוסדות:  אוניברסיטת קליפורניה בברקלי  אוניברסיטת קרנגי מלון 
 תלמידי דוקטורט:  לואי פון אן, Howard Katseff, Ion S. Filotti, Andy N.-C. Kang, René Peralta, Peter Stewart Gemmell, Nicholas John Hopper, ויליאם שולץ אוואנס, Tsun S. Chow, William J. Sakoda, Sahil Singla, שפי גולדווסר, איוואן דה קוסטה מרקז, Mehdi Samadi, Jeremiah Blocki, Brendan Meeder, סילביו מיקאלי, דיאן הרנק, Troy Alexander Shahoumian, ויג'אי וזירני, Sampath Kannan, ג'ואן בויאר, מיכאל סיפסר, גארי מילר, לאונרד אדלמן, Elizabeth Ann Sweedyk, מור הרכול-בלטר, סטיבן רודיך, האל ואסרמן, Russell Impagliazzo, ג'ון תומאס גיל השלישי, ג'פרי שליט, Kenneth Lawrence Manders, רונית רובינפלד 
 פרסים והוקרה:  פרס טיורינג (1995)  עמית האגודה הבינלאומית למחקר קריפטוגרפי (2012)  עמית ACM (2020) 
 בן או בת זוג:  לנור בלום 
 צאצאים:  אברים בלום 
 הערות:  יהודי
 www.cs.cmu.edu/~mblum/
 תרומות עיקריות
 מחקרים בתחום יסודות של תורת הסיבוכיות החישובית ויישומיה לקריפטוגרפיה ובדיקת תוכניות
 
מנואל בלום (בספרדית: Manuel Blum; נולד ב-26 באפריל 1938) הוא מדען מחשב יהודי-אמריקאי, זוכה פרס טיורינג לשנת 1995 על תרומתו הרבה ליסודות של תורת הסיבוכיות החישובית ויישומיה לקריפטוגרפיה ובדיקת תוכניות.
קורות חיים

בלום נולד בקראקס, ונצואלה להורים יהודים. בלום למד ב-MIT לקראת תואר ראשון ושני במדעי המחשב והנדסת חשמל, אותם סיים ב-1961.
לאחר מכן עבר להתמקד במתמטיקה, וסיים דוקטורט בתחום תחת הנחייתו של מרווין מינסקי ב-1964.
במהלך הקריירה שלו היה שייך לסגל המחלקה למדעי המחשב באוניברסיטת קליפורניה בברקלי ואף עמד בראש המחלקה. הוא שהה בברקלי עד 1999.
לאחר מכן עבר בלום ללמד באוניברסיטת קרנגי מלון, תפקיד בו כיהן עד 2018. אשתו לנור ובנו איברים אף הם פרופסורים למדעי המחשב באותה המחלקה.
בין תלמידיו נמנו לאונרד אדלמן, שפי גולדווסר וסילביו מיקאלי, שאף הם זכו בפרס טיורינג, מוני נאור, מהמחלקה למדעי המחשב במכון ויצמן ורונית רובינפלד מהמחלקה למדעי המחשב באוניברסיטת תל אביב. אחד מתלמידיו של בלום, פרופסור לואיס פון אהן (שאיתו טבע את המונח CAPTCHA), הוא ממייסדי פלטפורמת  דואולינגו ללימוד שפות.
מנדי הויידטס

| --- | --- |
אין תמונה חופשית
 לידה:  9 באפריל 1969 (בת 55) הילברסום, הולנד 
 מוקד פעילות:  ממלכת ארצות השפלה 
 תקופת הפעילות:  מ-1981 
 www.mandyhuydts.nl
 פרופיל ב-IMDb
 
מנדי הויידטס (בהולנדית: Mandy Huydts; נולדה ב-9 באפריל 1969) היא זמרת הולנדית.
ביוגרפיה

הויידטס נולדה בהילברסום. היא החלה לשיר בגיל תשע במקהלת ילדים של רשת השידור הציבורית "VARA".
בשנות ה-80 התחברה לחברותיה למקהלה, ויחד הן הקימו את להקת "פריזל סיזל". ביחד עמן ייצגה את הולנד באירוויזיון 1986, והשיר של הלהקה סיים במקום ה-13. בשנת 1989 התפרקה הלהקה.
ב-1992 החלה לשמש כזמרת ליווי של הזמר רנה פרודר.
ב-1994 יצא אלבום הסולו הראשון שלה.
באירוויזיון 2010 נמנתה עם צוות השיפוט ההולנדי, ובאירוויזיון 2011 מסרה את הניקוד ההולנדי בתחרות.
היא לקחה חלק בדיבוב להולנדית של הסדרה "טוטלי ספייס" וגם דיבבה את טופז בסדרה "טרוליות".
הערות שוליים

↑  The 2011 Eurovision Song Contest Grand Final!, eurovision.tv
| --- | --- |
בקרת זהויות :  MusicBrainz: b04ad3a2-b413-4c86-8fc9-8659b8cbc22b
מנחם בורישו

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 בינואר 1888 ברסט, האימפריה הרוסית 
 פטירה:  12 בפברואר 1949 (בגיל 61) ניו יורק, ארצות הברית 
 שם לידה:  Menahem Goldberg - מנחם גאלדבערג 
 מדינה:  האימפריה הרוסית 
 שפות היצירה:  יידיש 
 
מנחם בּוֹרֵישׁוֹ (ביידיש: מנחם באָרײשאָ; ברוסית: Менахем Борейшо; באנגלית: Menachem Boreisho)‏ (1888, בריסק, בלארוס – 1949, ניו יורק) הוא שם העט של מנחם גולדברג, שהיה משורר יידיש, מחזאי ועיתונאי.
שיריו הראשונים של בורישו, שנחשב  נדפסו בעיתונות היידיש בשנת 1905. והוא היגר לארצות הברית בשנת 1914, תוך כדי מלחמת העולם הראשונה. ספר שיריו הראשון נדפס באמריקה בשנת 1916.
מנחם בורישו פרסם למעלה מעשרים כרכים ביידיש: שירה, פואמות וביקורת אמנות. הפואמות שלו על פולין זכו בשעתו לתפוצה נרחבת בעולם היהודי. לעברית תורגמו רק שניים מספריו.
ספריו שראו אור בעברית

פולין, פואמה, תרגם אביגדור גרינשפאן, תל אביב 1940.
המהלך (ביידיש: "דער גייער"), פרקי חיים, תרגם יעקב שופט, תג, תל אביב, 1995.
על נהרות, תרגם שמשון מלצר, בתוך האנתולוגיה גם משירי בורישו.
מנדי זלצמן

| --- | --- |
אין תמונה חופשית
 לידה:  15 בנובמבר 1952 (בן 71) חיפה, ישראל 
 מדינה:  ישראל 
 השכלה:  הטכניון – מכון טכנולוגי לישראל 
 תפקיד:  מנכ"ל נמל חיפה, מנכ"ל נמל אילת
 
מענדל (מנדי) זלצמן (נולד ב-15 בנובמבר 1952) כיהן כמנכ"ל חברת נמל חיפה משנת 2009 ועד 2023. התמודד לראשות עיריית חיפה בבחירות המוניציפליות של שנת 2018. בעבר כיהן כשנתיים כסגן ראש עיריית אילת (1983 - 1985) ועבד כמנכ"ל נמל אילת (1987 - 1992).
ביוגרפיה

זלצמן נולד וגר בחיפה, כבן בכור ליהודה, יליד אוקראינה, ולדבורה, ילידת רומניה, אח לדובי וליעקב-איתן. הוא מתגורר בחיפה בשכונת רמת התשבי.
את לימודיו התיכוניים סיים זלצמן בהצטיינות בבית הספר המקצועי בסמ"ת בחיפה כטכנאי מוסמך למכשור ובקרה. בשנת 1971 התגייס זלצמן לצה"ל ושירת במעבדות דרג ד' של חיל האוויר כאחראי על תיקון מכשירי הניווט של מטוסי החיל. זלצמן שוחרר בדרגת רב-סמל.
לאחר שירותו הצבאי סיים בהצלחה את לימודיו בטכניון כמהנדס תעשייה וניהול (B.Sc.‎). במקביל ללימודיו בטכניון, בשעות הערב, עבד כמדריך ספורט ב"אחוזת ילדים" – פנימייה לילדים בסיכון. במסגרת שירות המילואים, קודם זלצמן לדרגת קמ"א (קצין מקצועי אקדמאי) ועבר לעסוק בתחום מומחיותו.
בשנת 1981 החל לנהל את מפעל "כבלי ציון" באילת ובשעות הערב שימש כמרצה אקדמי במכללת אורט בעיר.
באוקטובר 1983 נבחר זלצמן לחבר במועצת העיר אילת מטעם סיעת הליכוד וכיהן כסגן וכממלא-מקום ראש העיר אילת. במסגרת תפקידו ניהל באופן ישיר את אגפי מהנדס העיר, התחזוקה, השירות הווטרינרי, מחלקת תברואה ורישוי עסקים, מחלקת הפיקוח העירוני, מחלקת הגינון ורשות החנייה. כמו כן, כיהן זלצמן כיו"ר הוועדות העירוניות לתכנון ובניין העיר, הרישיונות והתברואה, ועמד בראש איגוד ערים אילת-אילות ושירותי הכבאות. באוקטובר 1985 הודח על ידי ראש העיר רפי הוכמן בטענה של אי תפקוד, ניצול תפקיד לכיוון אישי, התעלמות מחוקי עזר עירוניים וחריגה ממנהל תקין. בתגובה אמר זלצמן: "אין בדברים האלה אף לא פירור אחד של אמת. ההדחה היא על רקע פוליטי."
מקיץ 1987 כיהן זלצמן כמנכ"ל נמל אילת. בשנה הראשונה לכהונתו יזם את פסטיבל הג'אז בים האדום,[דרוש מקור] שמתקיים מדי שנה עד היום. בזמן כהונתו, הציג לראשונה נמל אילת רווחיות פיננסית.
בשנת 1992 מונה זלצמן לתפקיד מנכ"ל נמל חיפה. בחצי השנה הראשונה לכהונתו המשיך לנהל במקביל גם את נמל אילת.
בשנת 1993 זלצמן ייסד את פסטיבל הבלוז בנמל חיפה, בו הופיעו אמנים בינלאומיים, בהם ריי צ'ארלס, בוב דילן, ניק קייב ובאדי גאי.
בשנת 2008 נבחר זלצמן בפעם השלישית למנכ"ל חברת נמל חיפה. בתקופת כהונתו נרכש ציוד בהיקף של כמיליארד ש"ח לרציף הכרמל, מנופים, גוררות ונבנה שער כניסה חדשני לכניסת משאיות ורכבים פרטיים.
ביולי 2018 הודיע שיתמודד לתפקיד ראש העיר חיפה בבחירות המוניציפליות של שנת 2018, ויצא לחופשה מתפקיד מנכ"ל חברת נמל חיפה. בבחירות לראשות העיר זכה בכ-1,500 קולות בלבד וסיעתו "חיפה מתעוררת" לא עברה את אחוז החסימה בבחירות למועצת העיר.
הערות שוליים

↑  ליאור גוטמן ותומר הדר, מנכ"ל חברת נמל חיפה יוצא לחופשה - יתמודד על ראשות העירייה, באתר כלכליסט, 22 ביולי 2018
↑  יהודית זילברשטיין, מעריב מקומי אילת - הדיח את סגנו, מעריב, 17 באוקטובר 1985
1 2  מנדי זלצמן, מנהל נמל חיפה ב-92'-97', מונה שוב למנהלו, באתר גלובס, 28 בנובמבר 2002
↑  עמית שהם, פסטיבל הבלוז הראשון נפתח אתמול בחיפה, חדשות, 21 ביוני 1993
↑  בלוז בנמל: סקנדל או פסטיבל, באתר גלובס, 20 בנובמבר 1997
↑  "נמל חיפה רושם הסטוריה: הבוקר נחנך רציף הכרמל". פורט2פורט. נבדק ב-2018-08-19.
↑  בועז כהן, אייל ארד יריץ את מנדי זלצמן לראשות העיר, באתר כלבו – חיפה והצפון, 5 באוגוסט 2018
↑  שושן מנולה, תוצאות הבחירות בחיפה: חיים בחיפה עם ארבעה מנדטים, באתר כלבו – חיפה והצפון, 31 באוקטובר 2018
מיקרו-היסטוריה

פניו של אצי - שחזור אפשרי. אצי הוא אחד ממושאי המיקרו-היסטוריה המפורסמים בעולם
מיקרו-היסטוריה היא מתודה בחקר ההיסטוריה שהתפתחה בעשורים האחרונים של המאה העשרים כסוגה חדשה בהיסטוריוגרפיה. ניתן להשוותה להצצה דרך חור המנעול אל חברה מסוימת בנקודת זמן מסוימת בעבר. באמצעות בדיקה מדוקדקת של חומר ארכיוני (משפטי, בדרך כלל) אודות פרשה אחת, שבמרכזה עמדו "גיבור" או "גיבורה" אשר לרוב לא נמנו עם השכבות המעצבות את מהלך ההיסטוריה, מציעים החוקרים הסבר למציאות ולתמורות בחיי התקופה – בייחוד בפינות שאליהן אין על-פי רוב גישה בכלי מחקר אחרים.
ייחודה של המיקרו-היסטוריה הוא בכתיבת ההיסטוריה דרך ראייה "מלמטה", דרך ראיית הפרטים הקטנים של חיי היום-יום. בחקר ההיסטוריה האנושית, עד שנות השבעים של המאה העשרים, היה מקובל לתאר מגמות ותהליכים. על חייו של האדם הפרטי היה ניתן ללמוד רק מתיאור חייהם של האליטות העשירות והמכובדות. לפני עליית זרם המיקרו-היסטוריה לא נסקרו לפרטיהם פשוטי העם, האנשים קשיי היום שעבדו לרוב מבוקר עד ערב ודאגו למחייתם. במהלך רוב שנות ההיסטוריה האנושית לא ידעו רובם קרוא וכתוב, וחייהם הספציפיים לרוב לא הותירו חותם בספרי ההיסטוריה.
דיגום והפקה של DNA מאפשרים להתחקות אחר מאפיינים גנטיים, ומהם להשליך על פנוטיפים (מראה, מחלות וכו') שהיו לשרידי אדם שנמצאו. עם השנים הטכניקות השתכללו, וניתן להפיק יותר DNA משרידים עתיקים יותר. מחקר שפורסם ב-Nature ב-2023 הראה הצלחה של מיצוי DNA משרידי אישה בסיביר שנאספו מתליון שלבשה.
דוגמאות למחקרים

חלק מהמחקר המיקרו-היסטורי מתמקד בהזדמנויות בהן מתגלה גופת אדם או שלד אדם יחידי באתר, או מסמכים רבים שנמצאו ליד גופה. הסביבה בה הוא נמצא, החפצים שעליו ותיארוכם עוזרים לשפוך אור על מאפיינים שונים, לא רק של אותו אדם, אלא אף על התקופה בכללותה שבה חי. מחקרים אחרים מתמקדים בתיקים משפטיים. על אף שלעיתים העדויות באותם תיקים מוטות, והוצאו תחת עינוי, יש בהן מידע רב, שלא ניתן להכרה במקורות שהופצו לציבור הרחב.
אצי, איש הקרח - חקירות שונות אפשרו לגלות היכן ומתי גר, ממדי גופו, מה לבש ומה אכל, עם מי היה במגע, וכיצד נהרג.
בּבּתא בת שמעון - מתה במהלך מרד בר כוכבא במצור על מערת האיגרות. ארכיון המסמכים שהותירה אחריה במערה הוא מקור ראשון במעלה להבנת החיים היומיומיים, הכלכליים והמשפטיים בתקופתה.
שלום קומאיסה בת לוי - הייתה אשה יהודייה אמידה מאזור דרום ים המלח אשר ברחה למערת המפלט בנחל חבר - מערת האיגרות בסופו של מרד בר כוכבא. ארכיון המסמכים שהותירה אחריה במערה הוא מקור ראשון במעלה להבנת החיים היומיומיים, הכלכליים והמשפטיים בתקופתה.
הלוחם ממערת הלוחם - נקבר במערה בוואדי אל-מכוך עם כליו האישיים וכלי פולחן קבורה. נצבר ידע על ממדי גופו, בריאותו, מעמדו, והתקופה בה חי.
מרטן גר - איכר צרפתי מן המאה ה-16, שעמד במוקד משפט התחזות מפורסם.  שנים אחדות לאחר שעזב גר את משפחתו, הופיע אדם זר שטען כי הוא מרטן גר הנעדר. בזכות דמיונו הפיזי לגר ובקיאותו בפרטי חייו, עלה בידו לשכנע את הסביבה בזהותו, ולחיות עם אשתו של גר וילדיו כ-3 שנים. עם שובו של מרטן גר האמיתי, הועמד המתחזה למשפט בו נחשפה זהותו האמיתית והוא הוצא להורג. המקרה עמד במוקד ספרה של נטלי זימון דייוויס, שובו של מרטן גר.
חוקרים בתחום

קרלו גינצבורג נחשב לאחד מראשוני זרם ה"מיקרו-היסטוריה", עם פרסום ספריו "היסטוריה, רטוריקה, הוכחה", ו"הגבינה והתולעים: עולמו של טוחן בן המאה השש-עשרה" (הוצאת כרמל 2005).
היסטוריונים נוספים שעסקו בתחום הם
נטלי זימון דייוויס, בספרה "שובו של מרטין גר" (הוצאת חרגול, תל אביב, 2001), עמנואל לה רואה לדורי בספרו "מונטיו" Montaillou, village occitan ‏ (1975), וג'ודית ק. בראון בספרה "מעשים מגונים: חייה של נזירה לסבית בימי הרנסאנס מאיטליה" (הוצאת חרגול, תל אביב, 2002).
עם החוקרים בישראל שהתמחו במיקרו-היסטוריה נמנית פרופסור יעל עצמון, מהאוניברסיטה העברית, שעסקה במחקריה בהיסטוריה של ההתיישבות הציונית בארץ ישראל מנקודת מבט מתודולוגית של מיקרו-היסטוריה.
גם את ספרה של פרופסור חוה טורניאנסקי, כלת פרס ביאליק, שתרגמה מיידיש בעיבוד מחודש את זיכרונותיה של גליקל מהמלין, ניתן לראות כשייך לסוגה המיקרו-היסטורית, וכן את ספרה של יעל בוכמן "פאשות, פלחים ופיראטים", העוסק באורחות החיים בארץ ישראל בתקופה שבין המאה ה-16 למאה ה-18.
ראו גם

מחקר איכותני
בכוונה תחילה (ספר) מחקר מיקרו-היסטורי על אימהות
הערות שוליים

↑  {{{מחבר}}}, Ancient woman’s DNA recovered from a 20,000-year-old pendant, Nature, 2023-05-03 doi: 10.1038/d41586-023-01342-0
↑  Max Planck Institute for Evolutionary Anthropology, Ancient Woman’s DNA Recovered From 20,000-Year-Old Deer Tooth Pendant, SciTechDaily, ‏2023-05-07 (באנגלית אמריקאית)
↑   חי אשכנזי, להכיר אדם שחי לפני אלפי שנים, עד לפרטים האינטימיים ביותר. עכשיו זה אפשרי, באתר הארץ, 27 ביולי 2022
↑  Babatha's Orchard : The Yadin Papyri And An Ancient Jewish Family Tale Retold [PDF [6843o5fh8lu0]], vdoc.pub (באנגלית)
↑   ניר חסון, שובו של הלוחם מיריחו, באתר הארץ, 11 במאי 2013
↑  מערת הלוחם - מכלול קבורה בן 6000 שנה במדבר יהודה באתר רשות העתיקות
| --- | --- |
בקרת זהויות :  BnF: cb16650576p (data)  GND: 4517986-4
מחוזות אלסקה

במדינת אלסקה שבארצות הברית ישנם 19 מחוזות (המכונים "Boroughs", יחיד נהגה "בורו") מאורגנים ומחוז אחד לא מאורגן.
הגדול שבמחוזות אלסקה הוא המחוז הלא מאורגן (אנ') (837,706 קמ"ר), הקטן שבהם הוא סקגוויי (אנ') (1,171 קמ"ר), והמאוכלס שבהם הוא עיריית אנקורג' (כ-291,826 תושבים). עיר הבירה, ג'ונו, נמצאת במחוז "העיר והמחוז ג'ונו" (City and Borough of Juneau).
רשימת המחוזות

| מחוז | שם בשפת המקור | מושב המחוז | שנת הקמת המחוז | אוכלוסייה  נכון לשנת 2010 | שטח (קמ"ר) |
| --- | --- | --- | --- | --- | --- |
| עיריית אנקורג' | Municipality of Anchorage | (עיר ומחוז מאוחדים) | 1975 | 291,826 | 4,395 |
| מחוז פיירבנקס נורת' סטאר (אנ') | Fairbanks North Star Borough | פיירבנקס | 1964 | 97,581 | 19,078 |
| מחוז מאטאנסוקה-סאסיטנה (אנ') | Matanuska-Susitna Borough | פאלמר | 1964 | 88,995 | 63,926 |
| המחוז הלא מאורגן (אנ') | Unorganized Borough | - | 1961 | 78,149 | 837,706 |
| מחוז חצי האי קנאיי (אנ') | Kenai Peninsula Borough | סולדוטנה (אנ') | 1964 | 55,400 | 41,473 |
| העיר והמחוז ג'ונו | City and Borough of Juneau | (עיר ומחוז מאוחדים) | 1970 | 31,275 | 7,034 |
| מחוז קודיאק איילנד (אנ') | Kodiak Island Borough | קודיאק | 1963 | 13,592 | 16,990 |
| מחוז קטצ'יקן גייטוואי (אנ') | Ketchikan Gateway Borough | קטצ'יקן | 1963 | 13,477 | 12,536 |
| מחוז נורת' סלופ (אנ') | North Slope Borough | בארו | 1972 | 9,430 | 230,035 |
| העיר והמחוז סיטקה | City and Borough of Sitka | (עיר ומחוז מאוחדים) | 1971 | 8,881 | 7,444 |
| מחוז נורת'ווסט ארקטיק (אנ') | Northwest Arctic Borough | קוצביו | 1986 | 7,523 | 92,975 |
| מחוז פטרסבורג (אנ') | Petersburg Borough | פטרסבורג (אנ') | 2013 | 3,273 | 9,917 |
| מחוז האיים האלאוטים המזרחיים (אנ') | Aleutians East Borough | סאנד פוינט (אנ') | 1987 | 3,141 | 18,099 |
| מחוז היינס (אנ') | Haines Borough | (עיר ובורו מאוחדים) | 1968 | 2,508 | 6,071 |
| העיר והמחוז של ווראנגל (אנ') | City and Borough of Wrangell | (עיר ומחוז מאוחדים) | 2008 | 2,369 | 6,656 |
| מחוז דנאלי (אנ') | Denali Borough | הילי (אנ') | 1990 | 1,826 | 33,022 |
| מחוז לייק אנד פנינסולה (אנ') | Lake and Peninsula Borough | קינג סלמון (אנ') | 1989 | 1,631 | 61,595 |
| מחוז בריסטול ביי (אנ') | Bristol Bay Borough | נאקנק (אנ') | 1962 | 997 | 1,308 |
| סקגוויי (אנ') | Municipality of Skagway | - | 2007 | 968 | 1,171 |
| העיר והמחוז של יקוטט (אנ') | City and Borough of Yakutat | (עיר ומחוז מאוחדים) | 1992 | 662 | 19,813 |
מפת מחוזות אלסקה
מפת צפיפות אוכלוסין של אלסקה עם חלוקה למחוזות. מעודכן על סמך נתוני מפקד האוכלוסין של 2010
מספר כמעט ראשוני

בתורת המספרים, מספר טבעי ייקרא מספר כמעט ראשוני (באנגלית: Almost prime) אם יש קבוע K גדול מ-1 כך שלמספר יש לכל היותר K גורמים ראשוניים. מספר כמעט ראשוני n יסומן Pr אם ורק אם מספר הגורמים הראשוניים של n, כאשר הם נספרים בהתאם לריבוי שלהם, הוא לכל היותר r. מספר טבעי ייקרא מספר k - כמעט ראשוני אם יש לו בדיוק k גורמים ראשוניים, כאשר הם נספרים בהתאם לריבוי שלהם. באופן יותר פורמלי, מספר טבעי n הוא מספר k - כמעט ראשוני אם ורק אם Ω(n) = k כאשר  (Ω(n הוא  המספר הכולל של גורמים בפירוק לגורמים ראשוניים:
\Omega (n):=\sum a_{i}\qquad {\mbox{if}}\qquad n=\prod p_{i}^{a_{i}}.
על כן מספר טבעי הוא מספר ראשוני אם ורק אם הוא מספר 1-כמעט ראשוני, וחצי-ראשוני אם ורק אם הוא מספר 2-כמעט ראשוני. אוסף כל המספרים ה-k-כמעט ראשוניים מסומן בדרך כלל Pk. המספר ה-k כמעט ראשוני הקטן ביותר הוא 2k. המספרים ה-k כמעט ראשוניים הראשונים הם:
| k | k-כמעט ראשוני | סדרת OEIS |
| --- | --- | --- |
| 1 | 2, 3, 5, 7, 11, 13, 17, 19, … | A000040 |
| 2 | 4, 6, 9, 10, 14, 15, 21, 22, … | A001358 |
| 3 | 8, 12, 18, 20, 27, 28, 30, … | A014612 |
| 4 | 16, 24, 36, 40, 54, 56, 60, … | A014613 |
| 5 | 32, 48, 72, 80, 108, 112, … | A014614 |
| 6 | 64, 96, 144, 160, 216, 224, … | A046306 |
| 7 | 128, 192, 288, 320, 432, 448, … | A046308 |
| 8 | 256, 384, 576, 640, 864, 896, … | A046310 |
| 9 | 512, 768, 1152, 1280, 1728, … | A046312 |
| 10 | 1024, 1536, 2304, 2560, … | A046314 |
| 11 | 2048, 3072, 4608, 5120, … | A069272 |
| 12 | 4096, 6144, 9216, 10240,  … | A069273 |
| 13 | 8192, 12288, 18432, 20480, … | A069274 |
| 14 | 16384, 24576, 36864, 40960, … | A069275 |
| 15 | 32768, 49152, 73728, 81920, … | A069276 |
| 16 | 65536, 98304, 147456, … | A069277 |
| 17 | 131072, 196608, 294912, … | A069278 |
| 18 | 262144, 393216, 589824, … | A069279 |
| 19 | 524288, 786432, 1179648, … | A069280 |
| 20 | 1048576, 1572864, 2359296, … | A069281 |
המספר (πk(n של מספרים טבעיים הקטנים או שווים ל-n שלהם לכל היותר k מחלקים ראשוניים (לא בהכרח זרים) הוא אסימפטוטי ל-:
\pi _{k}(n)\sim \left({\frac {n}{\log n}}\right){\frac {(\log \log n)^{k-1}}{(k-1)!}},
תוצאה ששוערה לראשונה על ידי גאוס ב-1797 והוכחה לראשונה על ידי אדמונד לנדאו ב-1901.